is Sequel of film m s dhoni the untold story on the card
बायोपिक का भी सीक्वल हो सकता है, सुशांत सिंह राजपूत क्या ये करेंगे
Publish Date:Fri, 19 Oct 2018 05:32 PM (IST)
फिल्म अगले साल शुरू हो सकती है लेकिन इस बारे में सुशांत सिंह राजपूत या फिल्म के निर्देशक नीरज पांडे की तरफ़ से कोई जानकारी नहीं दी गई है l
मुंबई l दो साल पहले जब पूर्व भारतीय क्रिकेट टीम कप्तान महेंद्र सिंह धोनी का बायोपिक परदे पर आया तो दर्शकों में जबरदस्त लोकप्रिय हुआl इस फिल्म के जरिये सुशांत सिंह राजपूत को भी ख़ूब सराहना मिलीl ख़बर है कि इसका अगला भाग भी बन सकता हैl
बताया जाता है कि एम एस धोनी – द अनटोल्ड स्टोरी के आगे की कहानी दिखाने की तैयारी की जा रही हैl जानकारी के मुताबिक निर्माता रॉनी स्क्रूवाला की कंपनी इस फिल्म के सीक्वल को प्रोड्यूस करना चाहती है l फिल्म एम एस धोनी में महि के लाइफ़ के शुरूआती दिनों से कहानी दिखाई गई जबकि इस भाग में साल 2011 में विश्व कप जीतने के बाद धोनी की ज़िंदगी कैसी रही और उसमें क्या क्या बदलाव आये इसे दिखाया जायेगाl दूसरे भाग की कहानी वहां से शुरू होगी जहां पहला भाग ख़त्म हुआ थाl सूत्रों के मुताबिक इस कहानी में 2015 में भारत के विश्व कप के सेमीफाइनल तक का सफ़र और धोनी की अगुवाई में चेन्नई सुपर किंग की आईपीएल जीत को भी शामिल किया जाएगाl बताया जाता है कि मेकर्स को धोनी की कहानी में काफ़ी कुछ दिलचस्प मोड़ नज़र आ रहे हैं, जिसमें एक पिता बन कर अपनी बेटी जीवा के साथ उनका सार्वजानिक स्थानों पर मौज मस्ती भी शामिल हैl कहा ये जा रहा है कि फिल्म अगले साल शुरू हो सकती है लेकिन इस बारे में सुशांत सिंह राजपूत या फिल्म के निर्देशक नीरज पांडे की तरफ़ से कोई जानकारी नहीं दी गई है l
सुशांत सिंह राजपूत, दिशा पटानी और कियारा आडवाणी स्टारर ये फिल्म 2016 में रिलीज़ हुई थी और बॉक्स ऑफ़िस पर 133 करोड़ चार लाख रूपये का लाइफ टाइम कलेक्शन किया l अभी हाल ही में रणबीर कपूर और राजकुमार हिरानी जब एक समारोह में आये थे तो रणबीर कपूर ने ऐसे ही मज़ाक में कहा था कि संजय दत्त चाहते हैं कि फिल्म संजू का दूसरा भाग भी बनेl ऐसे में राजकुमार हिरानी ने कहा था कि बायोपिक का सीक्वल नहीं बनाया जा सकता क्योंकि ये किसी के जीवन की पूरी कहानी हैl
# Dhoni Biopic Sequel
# एम एस धोनी द अनटोल्ड स्टोरी